
Okcitana lingvo 



La lingvoj kaj dialektoj en Francio (la 
okcitanaj lingvoj en la nuancoj de la ruĝa 
koloro) 


Okcitana 

Occitan 

[ucita']/[uksitan]/[usitan] 

Parolata en Okcitanio (Francio, 

Hispanio, lta.No kaj 
Monako) 

Parolantoj 4 000 000 

Denaskaj parolantoj 758.000 
Skribo latina 

Lingvistika jkiasifikoj 

Hindeŭropa lingvaro 

Italika 


Latinida 

Ibero-latinida 


Teritorio kie la okcitana lingvo 
estas parolata en Francio 


Oficiala statuso 


Oficiala lingvo en Hispanio 

Reguligita de 

Conselh de la Lenga 

Lingvaj kodoj 
ISO 639-1 

Occitana 

Lingvaj kodoj 

oc 

ISO 639-2 

oci 

ISO 639-3 

oci 

Glottolog 

occil239 

Angla nomo 

Occitan 

Franca nomo 

occitan 

la Patro Nia: 

Specimeno 


La tri dialektaj regionoj de la 
okcitana lingvo 


La okcitana lingvo estas latinida lingvo parolata de 
parto de la loĝantaro en Sudfrancio, kelkaj valoj en 
Italio kaj en valo Arano en Hispanio. ĉi estas 
endanĝerigita lingvo, nun parolata de multe malpli da 
homoj ol antaŭ 1970. 


Paire nostre que sias dins lo 
cel, 

que ton nom se santifique, 
que ton renhe nos avenga, 
que ta volontat se faga 
sus la terra coma dins lo cel. 
Dona-nos nostre pan de cada 
jorn, 

perdona-nos nostres deutes 
coma nosautres perdonam 
als nostres debitors. 























Okcitanio 


e fai que tombem pas dins la 
tentacion 

mas deliura-nos del mal. 

Atal sia! 

Vikipedio 


Origino: 500-1000 el la Vulgara latina de suda Francio. 

Nomo 


La vorto occitan estas moderna kreaĵo el etimo oc [ 0 ] ("jes"). Oni dividas la mezepokajn latinidajn 
dialektojn de Francio laŭ la vorto por "jes". La nordaj dialektoj uzis oz/ kaj evoluis al la nuna franca lingvo, 
kiu uzas oui. 

Oni ankaŭ uzis provengal ("provenca"), sed estas pli science rezervi la nomon por la dialekto de Provenco. 

Historio 


Eko kaj ora epoko 

Dum la 8-a jarcento aperas la unuaj tekstoj en la okcitana, kies radiko estis unu el la dialektoj de la vulgara 
latina. En la 11-a jarcento tiu lingvo estis parolata en la suda duono de la hodiaŭa Francio, la norda duono de 
la hodiaŭa katalunaj landoj, la okcidenta duono de la nuna norda Italio kaj, krom en la nordeto, ĉie en la 
niatempa franclingva Svislando. 


Poste pro manko de centra ŝtato aŭ konscio pri la kuneco, la regiono disfalis en plurajn dialektojn. 





















La oriento iom italiĝis, dum nur en la sudo okazis ekspansio pro katalunaj konkeroj. Sed unue okazis la ora 
epoko de la okcitana kulturo dum la tempo de la trobadoroj. La unua estis Guilhem d'Aquitania. Ankaŭ lia 
fama nepino Alienor dAquitania, kaj ties filo Ricard Cor de Leon (Rikardo la 1-a aŭ Rikardo Leonkora), 
reĝo de Anglio poeziis, same kiel ekzemple Marcabrun, Bernat de Ventadorn au Peire VIDAL. 

De la 11-a ĝis la 13-a jarcento ili produktis en Eŭropo tute novstilan poezion - la amkanton. Tiun arton ili 
portis ĝis alta nivelo, tiel ke ĝi disradiis tra Eŭropo. Tia literaturo estis multfaceta, havis diversajn poeziajn 
formojn, filozofion kaj pensadon pri la lingvo mem. Tiuj trobadoroj laboris por aŭ parte mem estis princoj. 


Malgraviĝado 

Pro interveno de la nordfrancaj reĝoj kontraŭ la katara religio en regiono, la literaturo malpliiĝis ĝis sia ĉeso 
en la 16-a jarcento. 

Post tio, mirinde la homoj tute forgesis pri la trobadoroj, ĝis kiam jarcentfine kelke da homoj, kiel Lois 
Belaud de la Belaudiera el Ais de Provenga o Peire Godolin el Tolosa (Tuluzo), rekomencis verki okcitane. 
Oficiale la lingvoneniiga politiko komencis en 1539 kun la edikto de Villers-Cotterets kiu postulis ke ĉiu 
skribita dokumento estu en la franca lingvo (ĝis tiam en norda Francio oni ankoraŭ uzis la latinan). Tamen 
en la malfacile alireblaj Pireneoj oni primokis tion, plu skribante okcitane ĝis 1660. 

En 19-a jarcento, renaskiĝis la literaturo interalie kun Frederic Mistral kiu kun aliaj aŭtoroj fondis en 1854 
tutokcitanan movadon "Felibritge", kiu ankoraŭ viglas. Li provis unuigi la lingvon per tutlanda vortarego, 
"Lou Tresor dou Felibrige". En 1904 li ricevis Nobel-Premion por sia verkaro inkluzivanta poezion 
"Mirelha". 


20-a jarcento 

Samjare la "ruĝa" (maldekstrema) regiono Langvedoko ekbolis kontraŭ la subpremo de la franca ŝtato regata 
el la ĉefurbo Parizo, kion multaj sentis kiel koloniismo. La ĉefurbo mobilizis soldatojn kontraŭ la laboristoj 
kaj vinfaristoj, sed multaj rifuzis pafi. La lokanoj en tiu situacio forte eksentis sian alilingvan identecon. Sed 
jardekon poste, por paroli kun la kamaradoj en la mondmilitaj tranĉeoj, la homoj unuafoje en siaj vivoj 
bezonis la kompare raŭkan nordan lingvon, kiun de kelkdekoj da jaroj oni devige enkapigis al ili lerneje. 

Tuj post la milito la Langvedokanoj Perbosc kaj Estieu renovigis la skriban lingvon - ok jarcentojn poste. Ili 
revenis al la trobadorepoka skribmaniero aldonante supersignojn por distingi ekzemple o [u] disde o [o] kaj 
aliflanke unuigis laŭeble skribmanierojn prononcante inan finan -a laŭregione [a], [o] aŭ [ 0 ]. Alibert al kiu 
oni ofte malprave atribuas tiun sistemon nun 80% uzatan, perfektigis ĝin en 1935. En 1945 fondiĝis Institut 
d'Estudis Occitans en Tuluzo kiel noviga kontraŭpoluso al la konservema Felibritge. Ĝi estas hodiaŭ 
reprezentata en ĉiu okcitana departemento, kaj en Parizo. 

Vigle ĝi subtenas diversajn agadojn kaj eldonas multajn librojn. Tiujn oni tamen malfacile trovas, ĉar multaj 
homoj supozas sin nekapablaj legi la lingvon, kiun ili neniam lerneje studrajtis. Certan plibonigon, kontraste 
al la lastjarcenta alvoko instruisten, elradikigi ĉiun lingvon krom unu, oni konstatas. 

La lingvon jarcentkomence ekskluzive uzitan, oni hodiaŭ apenaŭ plu aŭdas, kvankam duono de la loĝantaro 
komprenas kaj triono kapablas paroli ĝin. Ofte ĝi jam estis mortdirita vane, tamen la situacio ankoraŭ 
malfaciliĝas. Ankaŭ kadre de tutmonda vekiĝo pri tiaj problemoj, homoj ekkonsentas pri sia riĉa heredaĵo. 

Dialektoj 


Nordo 




■ Aŭverna lingvo 

■ Limoĝa lingvo 

■ Vivaroaupenc (Okcitana-alpoj kaj lingvo): Fr. kaj It. (Las Valadas Occitanas d'ltalia). 

■ Marĉo lingvo 

Sudo 

■ Langvedoka lingvo 

■ La gaskona lingvo estas taksata de kelkaj aŭtoroj kiel lingvo mem pro siaj apartaj trajtoj. Ties 
dialekto estas kunoficiala kun la kataluna kaj hispana lingvoj en Katalunio pro ties uzado en 
valo Arano ( val d'Aran). 

■ Provenca lingvo 

■ Shuadit aŭ judprovenca lingvo. Ne uzata de 1977. 

Stato 


Malgraŭ la neoficialeco (ekster valo Arano), okcitanistoj kreis infanajn lernejojn calandretas, kie oni 
instruas per la lingvo. 

Okcitandevenaj Esperantaj vortoj 


mistralo el mistrao ("reganta vento"), trobadoro el trobador ("trovanto"), 


Vidu ankaŭ 


■ Lingvistiko 

■ Listo de lingvoj 

■ Lingva familio 

■ Kataluna lingvo 

■ Listo de lingvoj laŭ parolantaro 

■ Albigensismo 


Eksteraj ligiloj 


■ Occitanica : okcitana cifereca biblioteko (http://www.occitanica.eu/) 

■ Okcitana lingvo en esperanto.net (http://www.esperanto.net/info/index_oc.html) 

■ La lingvo okcitana (http://mescladis.free.fr/lingvo-okcitana.htm) 

■ La ocitana (el Retarkivo 2005) (https://web.archive.Org/web/2005/http://ourworld.compuserve.c 
om/homepages/profcon/m_okci.htm) de Daniel Pfeiffer 

■ EsperantOC: Esperanta kaj okcitana informilo (el Retarkivo 2008) (https://web.archive.org/we 
b/2008/http://dapfy.homepage.t-online.de/EsperantOC/) Malaperinta retejo vizitebla en arĥivoj: 
5 bultenoj redaktitaj de Daniel Pfeiffer de 1996 ĝis 2005. 

■ Okcitanlingva fako (http://dmoz.org/World/Occitan/) de DMoz 

■ Hektor Alos i Font. "La kaŭzoj de lingvo-malapero: La ekzemplo de la okcitana". Monato, 
novembro 1992, p. 20-22. (http://www.esperanto.cat/e/retalls/lingvoj/okcitana.htm) 

- DICCIONARI GENERAL OCCITAN DE CANTALAUSA (http://amourdelire.free.fr/diccionari/) 







■ Los lexics lemosins dau Chapeu (https://lu-chapeu.jimdo.com/lexics/occitan-lemosin/) Leksikoj 
en Limoĝa lingvo 

■ Oc per 1'occitan (http://www.occitan-oc.org) Annuari de las entrepresas e organismes amb lo 
certificat "oc per 1'occitan" 

■ Jornalet. Gaseta occitana d'informacions (http://www.jornalet.com/) 

■ Esperanto-magazino N°213 (https://toulouse.occeo.net/esperanto-magazino-n213-l/), 
dulingva podkasto (franca-Esperanto) de Esperanto Toulouse pri la okcitana lingvo 


Elŝutita el "https://e 0 .wikipedia. 0 rg/w/index. php?title=0kcitanajingvo&oldid=6992190" 


Ĉi tiu paĝo estis lastafoje redaktita je 11:23, 7 jul. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 




